  Майя Бывальцева Удмуртилэн тӧроез Александр Бречалов коронавирус инфекцилэсь прививка пуктӥз. Со сярысь улосвыллэн кивалтӥсез «ВКонтакте» мерлыко вотэсысь бамаз ивортӥз. Туннэ ӵукна «Спутник V» вакцина пуктӥ, асме умой шӧдӥсько. Прививка пуктыны ӧд на ке вуттэ, итӥське. <…> Вакцина – туннэ нуналлы висёнэз яке солэсь секыт ортчемзэ алонын тужгес ӝог но пайдалыко амал. Уте асьтэдыз но таза луэ Александр Бречалов, Удмуртилэн тӧроезТодэ вайытом, Александр Бречалов 2020-тӥ арын коронавирусэн капчи висиз.  Удмуртилэн тӧроез ивортэмезъя, та дырлы элькунын 178 сюрс адями вакциналэсь нырысетӥ люкетсэ пуктӥз, со прививка пуктыны быгатӥсьёслэн 26 процентэз луэ. Вакцинаециез 138 сюрслэсь трос адями йылпумъяз. Туннэ Удмуртиын 108 интыын прививка пуктыны луэ. Интыысь-интые 30 бригадаос ветло.  Удмуртие «Спутник V» вакциналэн 17 сюрс 400 дозаез вуиз. 28-тӥ инвожолы элькунын эшшо 91 адямилэсь коронавирус инфекциез шараязы. Тегъёс: Тазалык Ижкар Удмуртия коронавирус прививка АлександрБречалов  